OzLabs/hebrew-wiki-articles huggingface dataset:
חומת הקרמלין

מפת אילוסטרציה של הקרמלין
חומת הקרמלין מכיוון נהר מוסקבה בחורף.
חומת הקרמלין היא חומה הגנתית, מרובת מגדלים, שנבנתה על מנת להגן על הקרמלין במוסקבה, בירת רוסיה.

==היסטוריה==
העיר מוסקבה נוסדה בשנת 1147. זמן קצר לאחר מכן, בשנת 1156, נבנתה החומה הראשונה של העיר - ככל הנראה חומה עשויה עץ ולה מספר מגדלי שמירה. חומה זו נהרסה בשנת 1238 בעת הפלישה המונגולית לרוסיה. לאחר בניית הקרמלין מחדש על ידי איוון הראשון, הקים איוון מצודה חדשה בין השנים 1339–1340. חומה זו הייתה בנויה ככל הנראה מקירות עץ אלון עבות. חומה זו נשרפה בשריפה הגדולה של שנת 1365. הנסיך דמיטרי דונסקוי החל בשנת 1367 בבניית החומה - והפעם חומת אבן גיר. חומה זו עצרה את הפלישה של הטטרים בשנת 1382 ומנעה את כיבוש העיר.

בסוף המאה ה-15 החליט הנסיך איוואן הגדול להקים חומה חדשה לעיר. זו נבנתה בין השנים 1485–1495 על ידי האדריכלים האיטלקים: אנטוניו גילארדי (המכונה אנטוניו פרייאזין), מארקו רופו (המכונה מארקו פרייאזין), פייטרו אנטוניו סולארי (המכונה פיוטר פרייאזן) ואלואיסיו דה מילאנו (המכונה אלקסי פרייאזין). החומה החדשה נבנתה על בסיס החומה הישנה (ובמספר אתרים עדיין ניתן לראות את החומה התחתונה). 

במהלך השנים גדלה העיר אל מחוץ לחומות, ובסוף המאה ה-17 נבנתה חומה חדשה סביב העיר. במהלך שלטונו של הצאר אלכסיי רומאנוב נבנו בחומת הקרמלין מגדלים דקורטיביים - מגדלים אלה נבנו לבנים ולא אבן. החומה שופצה במהלך שלטונם של הצארינה יליזבטה והצאר אלכסנדר הראשון וכן שופצו בתקופת השלטון הסובייטי.

==תיאור החומה==
אורכה של החומה 2,235 מטרים, והיא מקיפה שטח משולש. גובה החומה נע בין 5 מטרים ל-19 מטרים בהתאם לפני השטח. עובי החומה נע בין 3.5 ל-6.5 מטרים. זיזים הגנתיים נבנו בראש החומה לאורך המעבר וגובהם נע בין 2 - 2.5 מטרים, ועוביים נע בין 65 - 75 ס"מ. בראש החומות ישנו מעבר הגנתי שעוביו נע בין 2 ל-4.5 מטרים (בהתאם לעובי החומה). 

20 מגדלי שמירה שרדו עד ימינו. העתיק שבמגדלים - מגדל טיינטיסקאיה נבנה בשנת 1485, והחדש שבהם - מגדל צאסקאיה נבנה בשנת 1680. בחומה ארבעה מגדלי שערים: ספאסקאיה, סורויצקאיה, טרויצקאיה וניקולסקאיה. כל המגדלים עוטרו בכוכבים אדומים בתקופת השלטון הסובייטי. שער ספאסקאיה משמש כיום לבעלי תפקידים רשמיים ולטקסים דתיים וסגור לציבור. שער מגדל ניקולסקאיה משמש את עובדי הקרמלין, שער טרויטצקאיה משמש את התיירים המבקרים באתר (למעט המבקרים בנשקיית הקרמלין הנכנסים לאתר דרך מגדל סורויצקאיה).

חלקה הדרומי של החומה פונה לנהר מוסקבה, חלקה המזרחי לכיכר האדומה, חלקה המערבי פונה לנתיב בו עבר נהר נגלינאיה (כיום נמצא במקום גן אלכסנדר ובו קבר החייל האלמוני).

==מעברים תת-קרקעיים==
תחת החומה מצויים מעברים וחללים תת-קרקעיים רבים, המחייבים תחזוקה שוטפת עקב שקיעת הקרקע. מקובל שהמעברים נוצרו סמוך לבניית החומה, ושמשו כדרכי מילוט וכמחסנים. רוב המעברים סגורים כיום לקהל, דבר הגורר היווצרות אגדות אורבניות בדבר שימושן כיום, ויש הסוברים ששוכנת בהם ובמעברים הפזורים תחת כל הקרמלין עיר תת-קרקעית נרחבת מהתקופה הסובייטית.

==ראו גם==
*בית הקברות של חומת הקרמלין

==קישורים חיצוניים==

* [http://www.kreml.ru/main_en.asp מוזיאון הקרמלין - אתר רשמי]

== הערות שוליים ==

*
קטגוריה:מוסקבה: מבנים
קרמלין
קטגוריה:הקרמלין
פורטיס (יצרן שעונים)

FORTIS Flieger Chronograph

פורטיס (Fortis Uhren AG) היא יצרנית שעוני יד שווייצרית.

החברה נוסדה בשנת 1912. בשנת 1926 החלה לייצר ולשווק את השעון הראשון בעולם הנטען מעצמו. השעון המיר את תנועות היד של העונד לאנרגיה קינטית שהפעילה את השעון.

מאז 1994 מייצרת החברה שעוני יד שפותחו ביחד עם סוכנות החלל הרוסית. היא מספקת שעונים לקוסמונאוטים של רוסיה הנשלחים למשימות בתחנת החלל הבינלאומית.

==קישורים חיצוניים==

* 

קטגוריה:יצרני שעונים שווייצרים
הגדת סרייבו

עמוד מאויר מתוך הגדת סרייבו - למעלה: [[משה והסנה הבוער. בתחתית התמונה: מטה אהרון בולע את מטות החרטומים]]
הגדת סרייבו היא הגדה של פסח שנכתבה ככל הנראה בברצלונה שבספרד בשנת 1350 בקירוב ונחשבת להגדה העתיקה ביותר שנשמרה עד היום. ההגדה מוצגת במוזיאון הלאומי של בוסניה והרצגובינה שבסרייבו.

ההגדה נכתבה ואוירה בכתב יד על עור מולבן ומעוטרת בזהב ובכסף. כתב היד נחלק לשלושה חלקים. בחלק הראשון מופיעים 34 דפים ובהם איורים של סיפורי התורה מאז בריאת העולם ועד מותו של משה רבנו, תוך פירוט של האירועים הקשורים בהשתקעות עם ישראל במצרים וביציאתו משם. האיורים החותמים חלק זה הם איור של בית המקדש הבנוי, של חלוקת חרוסת לקראת הסדר, ושל העם היוצא מבית הכנסת לאחר תפילת החג. חלק זה מהווה כעין הקדמה מאוירת להגדה.

החלק השני הוא נוסח מעוטר של ההגדה, מלווה באיורים אחדים, ובחלק האחרון מופיע מחזור פיוטים ותפילות לימות הפסח.

לא ידוע מתי יצאה ההגדה מתחומי ספרד. אפשר לשער שהמשפחה שהחזיקה בה עזבה את קטלוניה בעקבות גזירות קנ"א (1391), או בגירוש ספרד ב-1492. בדף המגן האחורי של הספר מצוי חלק משטר מכר עברי האופייני ליהודי איטליה, שממנו ניתן להבין כי הספר נמכר באיטליה ב-1510. ההגדה נותרה באיטליה לפחות עד ראשית המאה ה-17, כפי שמעידה שורת אישור בכתב יד של צנזור בשם ג'ובאני דומניקו רסטוריני, מטעם הכנסייה הקתולית, מ-1609.

במועד לא ידוע הגיעה ההגדה מאיטליה לסרייבו, שבעבר הייתה בה קהילה יהודית גדולה. בשנת 1894 נמכרה למוזיאון הלאומי של בוסניה בסרייבו. המוכרים היו בני משפחת כהן, שנאלצו למכור את ההגדה המשפחתית לאחר שאבי המשפחה נפטר והיא נותרה ללא מפרנס.

עד מהרה עוררה ההגדה עניין רב בעולם האקדמי, וכבר ב-1898 יצא לאור בווינה מחקר על הטקסט ועל האיורים בהגדה, מאת חוקר הליתורגיה דוד היינריך מילר וחוקר האמנות יוליוס פון שלוסר.

במהלך מלחמת העולם השנייה הסתיר הספרן הראשי של המוזיאון, דרוויש קורקוט, את ההגדה מחשש שהנאצים ישמידו אותה. קורקוט הבריח את ההגדה מסרייבו, והחביא אותה במסגד בזניצה. במהלך מלחמת בוסניה, בשלהי המאה ה-20, החביא הספרן ד"ר אנבאר אימאמוביץ (enver Imamović) את ההגדה בכספת תת-קרקעית של סניף בנק. בעקבות שמועות שלפיהן ממשלת בוסניה והרצגובינה מכרה את ההגדה על מנת לממן רכישת נשק, הציג נשיא בוסניה את ההגדה בסדר פסח שנערך בשנת 1995.

בשנת 1991 הוערך שווי ההגדה ב-7 מיליון דולרים.

במהלך השנים יצאו מספר מהדורות פקסימיליה של ההגדה. הראשונה בהן נמכרה אך ורק במוזיאון של סרייבו.

==לקריאה נוספת==
* ספרה של ג'רלדין ברוקס, "אנשי הספר", בו היא מפתחת סיפור בדיוני (המבוסס רק בחלקו על עובדות היסטוריות) על חשיפת גלגוליה של ההגדה. חוקרת ומשמרת כתבי יד צעירה מגיעה מסידני לסרייבו באביב 1996, על מנת לסייע בשימורה של ההגדה, וחושפת אט אט את עברה המסתורי.

==קישורים חיצוניים==

* [http://www.talmud.de/sarajevo/ תמונות מהגדת סרייבו]
* 
* [http://www.notes.co.il/gili/40231.asp טור] של גילי בר-הלל אודות סיפור הגדת סרייבו
* 
* דנה קסלר, [https://www.anumuseum.org.il/he/blog/sarajevo-haggadah/ קורותיה הבלתי נתפסים של הגדה אחת בת כמעט 700 שנה], באתר אנו – מוזיאון העם היהודי, 18 באפריל 2024

== הערות שוליים ==

קטגוריה:כתבי יד עבריים מאוירים
קטגוריה:המוזיאון הלאומי של בוסניה והרצגובינה
סרייבו
קטגוריה:ספרי המאה ה-14
ממלכת וסטפאליה

מפת ממלכת וסטפאליה
ממלכת וסטפאליה (בגרמנית: Königreich Westphalen; בצרפתית: Royaume de Westphalie) הייתה מדינה היסטורית קצרת-ימים בקונפדרציה של הריין שהתקיימה בין השנים 1807 – 1813, כמדינת-חסות של צרפת הנפוליאונית, בטריטוריה המהווה היום חלק מגרמניה.

==היסטוריה==
בשנת 1807, מיד לאחר חתימת הסכם טילזיט, יצר נפוליאון בונפרטה את ממלכת וסטפאליה. הממלכה כללה את שטחי דוכסות מגדבורג שנלקחה מממלכת פרוסיה, נסיכות בראונשווייג-וולפנביטל ונסיכות הבוחר מהסן, ולבירתה נקבעה העיר קאסל. בראש הממלכה העמיד נפוליאון את אחיו הצעיר ז'רום בונפרטה, והממלכה הצטרפה לקונפדרציה של הריין. למרות ששם הממלכה נגזר מחבל הארץ וסטפאליה מרבית שטחו היה מחוץ לחבל זה. הממלכה הייתה עצמאית לכאורה, אך למעשה הייתה מדינה גרורה של צרפת.

ממלכת וסטפאליה תמכה במלחמות הנפוליאוניות בחיילים ובכסף, ועובדה זו הכבידה מאוד על המדינה. בשנת 1813 הביסה הקואליציה האנטי-צרפתית השישית את צבא נפוליאון, והממלכה נכבשה בידי כוחות רוסיים ופורקה. שטחיה חזרו למעמד שהיה להם לפני הקמתה, מלבד חלקים שנמסרו לפרוסיה.

== יהדות וסטפאליה ==
עם הקמת ממלכת וסטפאליה חיו בתחומה כ-15,000 יהודים, מתוך כ-2 מיליון תושבים סה"כ. המלך, ז'רום בונפרטה, פרסם ב-15 בנובמבר 1807 חוקה, לפי דוגמת צרפת, שעל פיה כל נתיני ממלכתו היו שווים בפני החוק והדתות השונות קיבלו חופש פולחן על פי חוקיהן. שלושה חודשים מאוחר יותר הוציא צו מיוחד ומפורש המשחרר את יהודי ממלכתו מכל מגבלה שנבעה מעצם היותם יהודים וכך הייתה ממלכת וסטפאליה המדינה הגרמנית הראשונה שנתנה אמנציפציה ליהודים.

על פי צו המלך כונסה אספת נכבדי היהודים, כדי להביע נאמנות למלך ולכונן מוסדות מרכזיים ובראשם קונסיסטוריה. הקונסיסטוריה היהודית של וסטפאליה, שבראשה עמד ישראל יעקבסון, הנהיגה, בתקופת קיומה הקצרה, שינויים תקדימיים בפולחן ובמנהגים היהודיים, שינויים הנחשבים לתחילת הרפורמה ביהדות.

== לקריאה נוספת ==
* מיכאל מאיר, בין מסורת לקדמה - תולדות תנועת הרפורמה ביהדות, מרכז זלמן שזר לתולדות ישראל.

==קישורים חיצוניים==

וסטפאליה
וסטפאליה
קטגוריה:מדינות שנוצרו בידי נפוליאון
GnRH

הורמון משחרר גונדוטרופינים (Gonadotropin Releasing Hormone או בקיצור GnRH; ידוע גם בשם LHRH) הוא הורמון המופרש על ידי ההיפותלמוס, כאשר איבר המטרה שלו הוא בלוטת יותרת המוח הקדמית (אדנוהיפופיזה). בתגובה לכך מפרישה האדנוהיפופיזה את הגונדוטרופינים FSH ו- LH אל זרם הדם.

GnRH הוא פפטיד שאורכו 10 חומצות אמינו (דקה-פפטיד) שהתגלה לראשונה בשנת 1971.
התברר גם כי הגן המקודד להורמון זה, הוא גן שהשתמר מאוד אבולוציונית.
כאשר GnRH נקשר לקולטן הממברנלי שלו הוא גורם לשרשרת תהליכים תוך תאיים על ידי שליחים משניים,
ביניהם היון סידן Ca+2 ו-DAG שבסופם מואץ תהליך שעתוק הגנים לגונדוטרופינים ושחרורם לזרם הדם.

מבנה הפפטיד GnRH באדם:
N – Glu – His – Trp – Ser – Tyr – Gly – Leu – Arg – Pro – Gly – C

==הערות שוליים==

קטגוריה:הורמונים
הורמון משחרר תירוטרופין

הורמון משחרר תירוטרופין (באנגלית: , ובקיצור TRH, או , ובקיצור TRF) הוא הורמון בעל שלוש חומצות אמינו המופרש מההיפותלמוס אל האונה הקדמית של בלוטת יותרת המוח ותפקידו לגרום לשחרור של ההורמון תירוטרופין (TSH) מיותרת המוח. התירוטרופין מופרש אל זרם הדם, במטרה להגיע לבלוטת התריס הממוקמת סביב קנה הנשימה, שם הוא מגרה שחרור של ההורמון תירוקסין, שלו פעולות פזיולוגיות רבות בתחום המטבוליזם של פחמימות, חלבונים ושומנים.

באדם מורכב ההורמון מפירו-גלוטמט, היסטידין, פרולין ואמין.

==קישורים חיצוניים==

==הערות שוליים==

קטגוריה:הורמונים
הצדקת המאמץ

הצדקת המאמץ או הצדקת ההשקעה (Effort justification) הוא רעיון ופרדיגמה בתחום הפסיכולוגיה החברתית שצמח במסגרת תיאורית הדיסוננס הקוגניטיבי של פסטינגר. הצדקת המאמץ היא הנטייה של אנשים לייחס ערך מוגזם לתוצאות או מטרות שהיו צריכים להשקיע מאמץ להשגתם.

==תאוריה ומחקר==
תאוריית הדיסוננס הקוגניטיבי מסבירה את השינויים בעמדות או אמונות של אנשים כתוצאה מהניסיון להפחית בדיסוננס (אי-הלימה) שנוצר בין תפיסות או קוגניציות סותרות. במקרה של הצדקת המאמץ הדיסוננס הוא בין רמת המאמץ הגבוהה המושקעת בהשגת מטרה או ביצוע משימה (מאמץ רב – "מחיר" גבוה), והרווח הסובייקטיבי מאותו המאמץ (נמוך מהמצופה עבור מאמץ שכזה). בעזרת התאמת העמדה והעלאת הערך הסובייקטיבי של המטרה הדיסוננס הזה נפתר.

אחת הדוגמאות הראשונות והקלאסיות להצדקת המאמץ הוא המחקר של ארונסון ומילס. קבוצת נשים צעירות התנדבו להצטרף לקבוצת דיון בנושא "הפסיכולוגיה של המין". הנבדקות נתבקשו לבצע מבחן קריאה כדי לוודא שאינן מובכות מהדיבור על נושאים הקשורים במין. בתנאי המבוכה הקלה נתבקשו הנבדקות להקריא בקול מספר מילים בעלות אופי מיני (כגון "יצאנית" או "בתולה"). בתנאי המבוכה הרבה נתבקשו הנבדקות להקריא בקול מספר מילים בעלות אופי מיני בוטה (כגון "להזדיין") ושני תיאורים מפורשים של פעילות מינית מתוך רומנים עכשוויים. לאחר מכן הנבדקות האזינו להקלטה של דיון קבוצתי בנושא "התנהגות מינית של חיות" שהיה משעמם ולא מושך. כשנתבקשו הנבדקות לדרג את הקבוצה ואת החברות האחרות בה, לא נמצא הבדל בדירוגים בין קבוצת הבקרה וקבוצת המבוכה הקלה, אך הדירוגים של קבוצת המבוכה הקשה היו גבוהים באופן משמעותי. קבוצה זו שתהליך הקבלה שלה לקבוצה היה קשה יותר (תחת ההנחה שחוויית המבוכה היא סוג של מאמץ) העלו את ערכה הסובייקטיבי של קבוצת הדיון כדי לפתור את הדיסוננס.

==יישום==
התאוריה מיושמת בצורה ברורה באופן שבו טקסי חניכה תובעניים משפיעים על הסולידריות והנאמנות לקבוצה. טקסי חניכה המקובלים ביחידות צבאיות, קבוצות ספורט ובאחוות הקולג'ים בארצות הברית, כוללים בדרך כלל ביצוע מטלות תובעניות ו/או משפילות ובכך מצריכים (על פי תאוריית דיסוננס קוגניטיבי) את המצטרף החדש להעלות את ערכה הסובייקטיבי של הקבוצה, פעולה אשר תורמת לנאמנות של המצטרף וללכידות של הקבוצה כולה.

==תאוריות מתחרות==
ביקורות התאוריה טוענות שהיא תלויה בהקשרים חברתיים מורכבים (שרק בעקבותיהם נוצר הדיסוננס), אולם מחקרים מצאו התנהגות דומה של העדפת תוצאה שקדם לה מאמץ רב יותר גם בילדים (שפחות מבינים ופועלים לפי הקשר חברתי) ואפילו ביונים. לטענת החוקרים, ההסבר לתופעה הן בחיות והן בבני אדם הוא אפקט הקונטרסט . הטענה היא שההעדפה נובעת מהבדלים בפער שבין החיזוק והמצב שקדם לו. כאשר המצב המקדים הוא לא נעים או מאמץ, הפער בינו לבין החיזוק החיובי שאחריו גדול. כאשר המצב המקדים אינו כל כך נורא או המאמץ בו מופחת, גם הפער בינו לבין החיזוק החיובי פחות גדול. החיזוק שיצר פער גדול יותר עם המצב הקודם לו יקבל העדפה כי הוא נחווה כחיובי יותר.

== ראו גם ==

* ברית מילה

==הערות שוליים==

קטגוריה:פסיכולוגיה חברתית
מוסקבה (נהר)

מוסקבה (רוסית Москва) הוא נהר ברוסיה, הנובע בגבעות סמולנסק, ממערב לעיר מוסקבה, וזורם לאורך 503 ק"מ עד שהוא נשפך לנהר אוקה, יובלה של הוולגה. עיקר פרסומו של הנהר הוא בכך שהוא חוצה את העיר מוסקבה, לה העניק את שמו.

==אטימולוגיה==
מקור שמו של הנהר אינו ידוע בוודאות, אך ייתכן שהוא בא ממילים שונות בשפות פינו-אוגריות עתיקות שמשמעותן "כהה" או "עכור", "נהר הפרות" או "נהר הדובים". טענה נוספת שהועלתה היא כי מדובר בשיבוש של המילה "מושקה" במונגולית, שמשמעותה "מפותל".

==הידרולוגיה==
נהר מוסקבה סמוך למוצאו ליד העיירה זווניגורוד
גליל מימיו של הנהר משתרע על פני שטח של 17,600 קמ"ר. הנהר רדוד למדי ועומקו המרבי מגיע לשישה מטרים בלבד. מימיו קופאים בחודשים נובמבר או דצמבר, והפשרתן מתחילה בדרך כלל לקראת סוף חודש מרץ. אפיקו של הנהר אינו תלול, והפרש הגבהים בין תחילתו לסופו עומד על 155 מטרים בלבד. גובה מפלסו הממוצע במרכזה של העיר מוסקבה עומד על 120 מטר מעל פני הים. מקורם של מי הנהר הוא בהפשרת שלגים (61%), בזרימה תת-קרקעית (27%) ובמשקעים (12%). מאז השלמת בנייתה של תעלת מוסקבה, זורמים גם מים מהוולגה העליונה אל הנהר, ומבטיחים את אמינותו בציר שיט. ספיקת הנהר נעה בין 38 מטר מעוקב לשנייה במעלה הנהר ל-250 מ"ק לשנייה בנקודת חיבורו לנהר אוקה, ומהירות זרימתו משתנה בין 0.1 מטר/שנייה לשני מטרים לשנייה בהתאם לעונת השנה. לאורך הנהר ישנם כמה סכרים עם תאי שיט המובילים סחורות או אוניות נוסעים.

== פרויקט טיילת נהר מוסקבה ==
בשנת 2015 החלה הקמת טיילת לאורך הנהר בקטע החוצה את העיר.

==קישורים חיצוניים==

* [http://www.gorod-moscow.ru/photoalbum.php?dir=Rivers תמונות הנהר]
* 

קטגוריה:רוסיה: נהרות
קטגוריה:מוסקבה: גאוגרפיה
קטגוריה:מחוז מוסקבה: גאוגרפיה
קטגוריה:מחוז סמולנסק: גאוגרפיה
Red Hat Enterprise Linux

Red Hat Enterprise Linux או RHEL היא הפצת לינוקס מסחרית בקוד פתוח שפותחה על ידי חברת רד האט ומיועדת לארגונים.

חברת רד האט מפיצה את הקוד של RHEL בחופשיות, אך אוסרת, ומשתמשת בחוקי סימן רשום כדי לאכוף איסור זה, על הפצה חופשית של הגרסאות הנתמכות של המוצר על ידי לקוחותיה.

== ראו גם ==
* פדורה (הפצת לינוקס)
* Red Hat Linux
* רוקי לינוקס

==קישורים חיצוניים==

* 

== הערות שוליים ==

קטגוריה:הפצות של GNU/לינוקס
קטגוריה:מערכות הפעלה דמויות יוניקס
קטגוריה:לינוקס
המרכז לדמוגרפיה

המרכז לדמוגרפיה היה גוף ממשלתי בתוך משרד הרווחה שמטרתו להגשים את המדיניות הדמוגרפית שקובעת הממשלה בישראל.

המרכז לדמוגרפיה הורכב ממועצה ציבורית, שפעלה לסירוגין, ומוועד פועל אשר יושב ראש שלו שימש כיושב ראש המועצה וכמנהל המרכז.

== היסטוריה ==
באפריל 1967 פורסם דו"ח של הוועדה לבדיקת בעיית הילודה בראשות פרופסור רוברטו בקי. הממשלה דנה על ממצאיו וקבעה כי "הממשלה רואה צורך לפעול באורח שיטתי להגשמת מדיניות דמוגרפית, המכוונת ליצירת אווירה שיהיה בה כדי לעודד את הילודה, בהתחשב בחיוניותה לעתידו של העם היהודי". החשש העיקרי היה ששיעור הילודה במגזר הלא יהודי גבוה ומאיים על "המאזן הדמוגרפי". בעקבות כך הוחלט לערוך פעולות הסברה שונות ולייצר הקלות כלכליות על מנת לעודד את הילודה בישראל. כמו כן, הוחלט שיש לרסן את ההפלות המלאכותיות. על מנת להגשים את מדיניות הממשלה, הוחלט על הקמת המרכז לדמוגרפיה.

בסוף 1968 מונתה זינה הרמן למנהלת המרכז. הרמן הגישה תוכנית בשם "דרכים ממלכתיות לעידוד הילודה במדינה," והודיע כי מטרת המרכז הדמוגרפי הוא להגדיל את מספר הילדים במשפחות המסתפקות בילד או שתיים, שרובן הן משפחות מבוססות מהבחינה הכלכלית, לא על ידי תמריצים כספיים, אלא על ידי רשת מסועפת של שירותים והקלות: הבטחת שיכון לזוגות צעירים, והלוואות נוחות להגדלת הדירה עם הגדלת המשפחה ל-4—3 ילדים. מעונות לילדים בגיל הרך סמוך למקומות העבודה ומעונות ילדים שכונתיים. כן יש "לערוך מסע הסברה, למען העמיק את תודעת המשפחה ואת האושר שבמשפחה גדולה יותר ולהושיט עזרה לארגונים ציבוריים".

בשנותיו הראשונות פעל המרכז תחת משרד ראש הממשלה אולם כעבור כמה שנים הוא הועבר למשרד הרווחה.

ביוני 1985 המרכז לדמוגרפיה פרסם דו"ח שלפיו מספר היהודים בעולם יפחת מ-10 מיליון עד ל-8 מיליון בשנת 2000. השר משה קצב אמר בתגובה: "זו סכנה ממשית לעצם קיומו של העם היהודי.

== המועצה הציבורית לדמוגרפיה ==
המועצה הציבורית לדמוגרפיה הייתה גוף שהורכב ממומחים שונים ונציגי ציבור, בהתנדבות, כדי להתוות את מדיניות המרכז בהתאם להחלטות הממשלה. המועצה החלה את עבודתה לצד המרכז בשנת 1967, ופעלה במשך רוב שנות השבעים. בשנת 2002 חזרה לפעול בהוראה של שר העבודה והרווחה בשעתו, שלמה בניזרי, לטענתו עקב הירידה בילודה בישראל. המועצה אורגנה מחדש והיא כללה כ-40 חברים, שבראשותם עמד ניצב בדימוס, ד"ר ברוך לוי. מטרת המועצה הוגדרה כ"לפעול להגשמת מדיניות דמוגרפית החותרת להבטחת רמה נאותה של גידול האוכלוסייה בישראל". החזרת פעילותה של המועצה לווה בקריאות התנגדות מצד ארגוני נשים ופמיניסטיות, ומצד ערבים ישראלים.

== קישורים חיצוניים ==
* 
* 
* 
* [http://www.stopler.net/demography.pdf מדיניותה הדמוגרפית של ישראל בתחום הילודה וזכויות נשים ומיעוטים], ד"ר גילה שטופלר.
* 

==הערות שוליים==

קטגוריה:ישראל: ארגונים ממשלתיים
קטגוריה:ישראל: דמוגרפיה
הפועל בארי

הפועל בארי הייתה קבוצת כדורסל ישראלית מקיבוץ בארי, הקבוצה מעולם לא שיחקה בליגת העל. הקבוצה אירחה באולם הספורט החדש של קיבוץ "בארי".

==היסטוריה==
הפועל בארי השתייכה לאגודת הספורט "הפועל" ושמרה על קשר הדוק עם המדור לספורט בתנועה הקיבוצית. הסקטור ההתיישבותי לא הוכר במרכז הפועל כמחוז נפרד. קבוצות ספורטאים חברי בארי השתתפו בענפי ספורט רבים, ועד 1985 קיבל סניף הפועל בבארי הקצבות זעומות לפעילותו הספורטיבית.
ב–1973 הוקמה קבוצת הפועל בארי, שהעפילה בסוף העונה לליגה ב.

ביוני 1998 עלתה הפועל בארי לליגה א'. באותו זמן עברה הקבוצה לשחק באולם הספורט החדש בקיבוץ. במרץ 2000 העפילה הקבוצה לליגה הארצית, שבה שיחקה נגד קבוצות כדורסל מלוד ועד אילת.
ב-2001 סיימה הקבוצה במקום הרביעי בליגה. מרבית השחקנים היו שחקני רכש. השחקן הראשי – איתי כהן (בן בארי). לקראת פתיחת העונה השמינית בליגה הארצית הצטרפו לקבוצה שניים מבני בארי, יאיר בריל ושי כהן.

בעונת 2007/08 עלתה הקבוצה לליגה הלאומית, הליגה השנייה בישראל. הקבוצה התמודדה עם מיטב הקבוצות מרחבי המדינה ונלחמה על הישארותה בליגה. ובסיום העונה נשרה הקבוצה בחזרה לליגה הארצית.
למרות זאת, עקב התפרקות אחת הקבוצות, נשארה הפועל בארי בליגה הלאומית. ושיחקה שם גם בעונת 2009/2010.

בעונת 2008/2009 הגיע המאמן צביקה רוזנברג, שהחליף[http://www.one.co.il/cat/articles/article.aspx?id=134974&Bz=0] באמצע העונה את המאמן אסף פוס שהיה שחקן עבר שלה.

בחודש אפריל 2010 פוטר המאמן צביקה רוזנברג בעקבות רצף הפסדים שגרם לקבוצה לאבד סיכוי להשתתפות בפלייאוף עליון. והחליף אותו איתי ברקן.

המאמן של תחילת שנת 2010-2011 היה חנוך מינץ אבל הוא הוחלף על ידי ויקטור סקורניק. הפועל בארי סיימה במקום ה -13 והיא ירדה לליגה הארצית. בספטמבר 2011 התפרקה הקבוצה.

===בעלי תפקידים===
* יו"ר - איתי כהן
* מנהל הקבוצה - אודי ברמק
* עוזר המאמן - אריק קראוניק

== קישורים חיצוניים ==
* [http://www.safsal.co.il/team_roster.aspx?id=431 הפועל בארי] באתר "ספסל".

בארי
בארי
קטגוריה:בארי
סמואל ג'ורג' פרדריק ברנדון

סמואל ג'ורג' פרדריק ברנדון (באנגלית: Samuel George Frederick Brandon; 1907–1971) היה חוקר בריטי של חקר הדתות. החל משנת 1951 היה פרופסור לחקר הדתות באוניברסיטת מנצ'סטר.

== תזות ==
דעותיו לגבי הברית החדשה מובאות בחיבורו "נפילתה של ירושלים והכנסייה הנוצרית" (1951). הוא דגל בעמדה השנויה במחלוקת שישו היה דמות פוליטית מרדנית שהייתה נפוצה בדמותם של הקנאים בתקופה זו, דעה זו גם מובאת בספרו משנת 1967 "ישו והקנאים: מחקר על הגורם הפוליטי בהתהוות הכנסייה הקדומה".
חיבורו "משפטו של ישו מנצרת" (1968) מעלה, בנוסף לשאלות אחרות, את השאלה כיצד עיצב אירוע חורבן בית המקדש השני בשנת 70 לספירת הנוצרים את התהוות דמותה של הדת הנוצרית ובעיקר את הבשורה על-פי מרקוס.<br />

== עבודות ==
<div style="direction: ltr;">
* The Fall of Jerusalem and the Christian Church (1951) 
* Time and Mankind: An Historical and Philosophical Study of Mankind's Attitude to the Phenomena of Change (1954) 
* Man and His Destiny in the Great Religions: An Historical and Comparative Study (1962) 
* Creation Legends of the Ancient Near East (1963) 
* The Saviour God: Comparative Studies in the Concept of <br />Salvation (1963) editor, contains Brandon’s The Ritual Technique of Salvation in the Ancient Near East
* The Judgment of the Dead: The Idea of Life after Death in the Major Religions (1967)
* Jesus and the Zealots: A Study of the Political Factor in Primitive Christianity (1967) 
* The Trial of Jesus of Nazareth (1968) 
* Religion in Ancient History: Studies in Ideas, Men, and Events (1969) 
* A Dictionary of Comparative Religion.(1970) editor 
* Ancient Empires (1970)
</div>

קטגוריה:חוקרי תקופת הבית השני
קטגוריה:חוקרי נצרות
קטגוריה:היסטוריונים בריטים
קטגוריה:בריטים שנולדו ב-1907
קטגוריה:בריטים שנפטרו ב-1971
CRH

הורמון משחרר קורטיקוטרופין (CRH – Corticotropin-Releasing Hormone) הוא הורמון בעל 41 חומצות אמינו המופרש על ידי ההיפותלמוס, כאשר איבר המטרה שלו הוא החלק הקדמי של בלוטת יותרת המוח (אדנוהיפופיזה). בתגובה לכך מפרישה האדנוהיפופיזה את ההורמון ACTH לזרם הדם, כך הוא מגיע לאיבר המטרה שלו, בלוטת יותרת הכליה (האדרנל).

על הפרשת ההורמון קיימת בקרה של משוב שלילי, זאת אומרת שההורמונים ACTH וקורטיזול מפחיתים את הפרשת CRH מההיפותלמוס.

זהו ההורמון הראשון אשר מפעיל את מערכת הסטרס בגוף ואחראי בסופו של דבר לייצור של קורטיזול (על ידי הפעלת ההורמון ACTH ומשם הפעלת בלוטת האדרנל לייצור קורטיזול). 

ההורמון בנוי מ-41 חומצות אמינו והוא נוצר מפרקורסור של 191 חומצות אמינו. ההורמון נוצר בהיפותלמוס, בגרעין הפרא-ונטריקולרי, בתאים הנקראים תאים פרבי-סלולריים, שהאקסונים שלהם מסתיימים בפלקסוס אשר נשפך למחזור הפורטלי ולהיפופיזה הקדמית. הורמון ה-CRH מסונתז גם בהיפופיזה הקדמית ולא רק בהיפותלמוס. 

== גירוי להפרשת CRH ==
ההפרשה של CRH מתבצעת עקב גירוי של מרכזים קורטיקלים גבוהים (בקורטקס שבמוח), בשני מצבים עיקריים 
* הפרשה במחזור של 24 שעות- בתוך יממה, מתרחשים אירועים הקשורים להפרשה בתבניות קבועות של ההורמון CRH.
* סטרס- במהלך היממה, כתוצאה ממצבי סטרס שונים כפי שתוארו לעיל. 

השפעה נוספת על הפרשה של CRH היא קיום של מנגנון פידבק שלילי מקורטיזול או מסטרואידים סינתטיים. 

== רצפטורים ל-CRH ==
הקולטנים ל-CRH נקראים קולטנים מסוג 1 והם נמצאים בהיפופיזה הקדמית. מאחר שמצבי דחק דורשים זמן תגובה מהיר, ניתן לראות כי תוך שניות מהרגע בו יש קישור של CRH לקולטן, יש הפרשה של ACTH ושל נגזרות חלבון ה-POMC, שהוא חלבון ממנו נגזר הורמון ה-ACTH וכן פפטידים נוספים. 

למעשה, ההורמון CRH פועל בדרך של שפעול גנים, וגורם בדרך זו לקידוד של חלבונים כגון חלבון ה-POMC ממנו נגזר ההורמון ACTH המשוחרר מההיפופיזה. 

== תהליכים דלקתיים והשפעתם ==
ציטוקינים ספציפיים אשר מופרשים בתהליכים דלקתיים, כגון IL6, IL1, TNFa, גורמים להפעלת מערכת הסטרס בגוף היות שניתן למצוא בהם פעילות דמוית CRH- ציטוקינים אלו מפעילים למעשה את ציר ה- CRH ונקראים גם Tissue cortico tropin releasing factor. כך למשל אצל חולים בטראומה עם תהליך דלקתי, יש הגברה של ייצור ACTH ושל קורטיזול. 

== ראו גם ==
* בלוטת יותרת הכליה
* אדרנלין

==הערות שוליים==

קטגוריה:הורמונים
אנדרטת החייל האלמוני (קהיר)

קבר [[אנואר סאדאת]]
אנדרטת החייל האלמוני (בערבית: قبر الجندي المجهول) היא אנדרטה הממוקמת בקהיר.
== היסטוריה ==
האנדרטה הוקמה בהוראת נשיא מצרים אנואר סאדאת בשנת 1974 לזכר החיילים המצרים שנפלו במלחמת יום הכיפורים (המכונה במצרים "מלחמת אוקטובר"). האנדרטה נחנכה באוקטובר 1975. לאחר הירצחו של אנואר סאדאת באוקטובר 1981, סאדאת נקבר באתר האנדרטה.

האנדרטה עשויה בטון ובנויה בצורת פירמידה חלולה שגובהה 36.64 מטרים ורוחב בסיסה 14.3 מטרים. עובי כל אחד מארבעת עמודיה (דפנות הפרמידה החלולה) - 1.9 מטרים. את האנדרטה עיצב האמן המצרי סאמי ראפע.

במרכז האנדרטה קובייה עשויה אבן בזלת המדמה קבר של חייל.

==ראו גם==
* מוזיאון מלחמת יום כיפור (מצרים)

==קישורים חיצוניים==

* 

קטגוריה:קברים ואנדרטאות לזכר חיילים אלמונים
קטגוריה:קהיר: מבנים
קטגוריה:מצרים: אנדרטאות
קבר החייל האלמוני (דמשק)

קבר החייל האלמוני (בערבית: ضريح الجندي المجهول) הוא אנדרטה הממוקמת בדמשק, בירת סוריה, למרגלות הר קסיון, והמוקדשת להנצחת זכרם של חיילי צבא סוריה שנפלו במלחמותיה.

האנדרטה תוכננה על ידי האדריכל ד"ר אבדו קאסהוט ומחמוד חמד. השניים זכו בתחרות שתוכננה על ידי משרד ההגנה של סוריה. האנדרטה הוקמה בשנת 1994. בחלקה העליון של האנדרטה מצויה כיפה המסמלת את העולם, וקשת המסמלת ניצחון. על האנדרטה חקוקים שני פסוקים מהקוראן.

מתחת לאנדרטה נמצא אולם ובו חמישה ציורי ניצחונות בקרבות: קרב הירמוך, קרב קרני חיטין, קרב מייסלון, הקרב על החרמון וקרב סולטאן יעקוב.

מדי שנה, ב-6 במאי (יום הקדושים), נערך באתר טקס בנוכחות נשיא סוריה.

==קישורים חיצוניים==

* [http://www.syriatourism.org/index.php?module=subjects&func=viewpage&pageid=1890 תיאור האנדרטה ותצלומי ציורי הקרבות] 

קטגוריה:קברים ואנדרטאות לזכר חיילים אלמונים
קטגוריה:סוריה: אנדרטאות
קטגוריה:דמשק: מבנים
הרמניס מטיסונס

הרמניס מטיסונס (בלטבית: Hermanis Matisons Herman Mattison 28 בדצמבר 1894 – 16 בנובמבר 1932) היה שחמטאי יהודי-לטבי, אלוף לטביה בשנת 1924 וזוכה באליפות העולם הראשונה לחובבים בשנת 1924 בהקדימו את מקס אויבה ואדגר קולץ

הרמניס מטיסונס היה מהשחקנים החזקים ביותר בעולם בתחילת שנות ה-30' של המאה העשרים. מטיסונס חיבר סיומים מהטובים בעולם. מת משחפת בגיל 38.

מטיסונס ייצג את לטביה באולימפיאדת השחמט 1931, אולימפיאדת השחמט הרביעית שהתקיימה בפראג בין 11 ביולי לבין 26 ביולי 1931, צבר 7 נקודות בלוח הראשון של קבוצתו. תוצאותיו: +3 -3 =8. שלושת ניצחונותיו היו מול אלכסנדר אלכין אלוף העולם באותה עת, עקיבא רובינשטיין ומילן וידמר. 

בשנת 1987 יצא אוסף של 60 מהאטיודים שחיבר מטיסונס.

== דוגמאות מתוך משחקיו ==
לבן: הרמניס מטיסונס שחור: אהרון נימצוביץ' קרלסבד 1929

נימצוביץ' מתקיף את הרגלי הכפול ויוצר חולשה בערוגת מפתח. בערוגה זו שותל נימצוביץ' פרש בצורה כה חזקה שלא ניתן לסלק אותו מעמדתו. לאחר מכן הוא מאלץ את יריבו לפתוח טור שישמש את הצריח מאגף המלכה. לאחר שהגיע לשליטה באזור זה של הלוח הוא מעביר את הפרש מאגף המלך למרכז הלוח. הכח של שני הפרשים במרכז הלוח מתגלה כהרסני, כה גדול שמטיסונס נאלץ להיכנע למרות השויון החומרי.

==קישורים חיצוניים==

* [https://web.archive.org/web/20090831102832/http://www.jmrw.com/Chess/Mattison/base.htm אוסף של 25 מהאטיודים של מטיסונס]
* [http://chessmetrics.com/cm/CM2/PlayerProfile.asp?Params=199510SSSSS3S082978000000131000000000018610100 מידע כללי]

==הערות שוליים==

קטגוריה:שחמטאים יהודים לטבים
קטגוריה:שחמטאים שהשתתפו באולימפיאדת השחמט
קטגוריה:אלופי לטביה בשחמט
קטגוריה:אלופי עולם לחובבים בשחמט
קטגוריה:נפטרים משחפת
קטגוריה:לטבים שנולדו ב-1894
קטגוריה:לטבים שנפטרו ב-1932
אס"א תל אביב (כדוריד)

סמל הקבוצה המקורי

מועדון הכדוריד אס"א (איגוד ספורט אקדמי) תל אביב הוא קבוצת כדוריד ישראלית מהעיר תל אביב, המשחקת בליגה השנייה בישראל. הקבוצה הוקמה על ידי סטודנטים, ובעבר רבים משחקניה הפעילים היו סטודנטים או אקדמאים. הקבוצה זכתה פעם אחת באליפות המדינה (2002) וחמש פעמים בגביע המדינה, (2002, 2005, 2008, 2009, 2010). המועדון מהווה חלק מאגודת אס"א תל אביב, שפעילה גם בתחומים כטניס, כדורמים וכדורגל נשים.

==היסטוריה==
מועדון הכדוריד של אס"א תל אביב נוסד בשנת 1982 ועד המשבר הכספי שחווה המועדון בשנת 2013 היו שחקניו הבולטים דרך קבע חלק חשוב של נבחרת ישראל בכדוריד. ב-2009 שיחקו בשורות הנבחרת השוער דורושנקו ושחקני השדה שור, מירקוס, חליפי, שיר טוראל ולביא. בעונת 2010-11 ייצגו את אס"א בנבחרת השוער גיל יעקב ושחקני השדה חליפי, עידו לביא, דן מירקוס, עידו טוראל, דן נתן ומטלון ובנבחרות הצעירות ייצגו את המועדון אלירן מצקי, גיל פומרנץ, ניר מודריק, דור ורסנו, דן טפר ויובל כץ. לביא היה השחקן היחיד שזכה בכל התארים שהקבוצה זכתה בהם במשך שנות קיומה.

לקראת עונת 2012/2013 עבר המועדון טלטלה מהותית בעקבות הפסקת המימון מתוך התקציב של אוניברסיטת תל אביב לקבוצות ספורט תחרותי בין כתליה. בשלב הראשון עזבו את הקבוצה 6 שחקני מפתח והמאמן אולג בוטנקו. שני שחקנים נוספים, לביא ונתן, שני שחקני הבית היחידים בהרכב הראשון, נכנסו להסגר, בעקבות סירובה של הנהלת המועדון לאפשר להם לעזוב אותו, ואליהם הצטרף גיל פומרנץ. פומרנץ ונתן עזבו גם הם, בסופו של דבר, ועברו למכבי תל אביב, ועידו לביא הסכים להישאר לעונה נוספת. לעומת זאת, לסגל הקבוצה לא הצטרף שום שחקן חיזוק מהשורה הראשונה, והיא חדלה להיות קבוצת צמרת בענף הכדוריד.

לקראת עונת 2017/2018 החליטו ראשי הקבוצה לרדת ביוזמתם לליגה הלאומית, לאחר שהצליחו להישאר בליגת העל בעונה שתמה (ניצחו את מ"כ באר שבע במשחקי המבחן), וזאת משום שלא הצליחו להעמיד קבוצה בליגת העל. הקבוצה שחררה את כל שחקניה למעט שניים, ובנתה את עצמה מחדש בלאומית על בסיס שחקנים חדשים-צעירים ושחקני נוער. בשנים האחרונות מנהל את הקבוצה אלון נגל.

קבוצות מועדון אס"א תל אביב מתאמנות ב'מרכז עלית לספורט' באוניברסיטת תל אביב, שנחשב לאחד ממתקני הספורט המתקדמים בארץ ומשמש כמגרשה הביתי של אס"א תל אביב.

== תארים ==
* אליפויות (1):
: 2001/2002
* גביע המדינה:
**זכייה (5): 2001/2002, 2004/2005, 2007/2008, 2008/2009, 2009/2010
**סגנית (3): 1996/1997, 2002/2003, 2006/2007

==שחקני עבר בולטים==
* טולי ליבגוט
* חן פומרנץ
* לוניה דורושנקו
* דוב (דוביק) ישועה
* מיכאל (מישה) לוין
* איציק חליפי
* מישה צ'אפ
* מריו סאריץ'
* דן מירקוס
* עידו לביא
* סשה בזברחני
* דני טורקניץ
* צחי אפולויג
* שאול אריאלי
* זיו קושניר
* בני מרקו
* דן טפר
* לאון מילס
דוד יצחק

==מחלקת הנוער==
למועדון מחלקת נוער שפרצה בשנים האחרונות קדימה ומובילה בתחומה בארץ: קבוצת ילידי 1994 זכתה בחמישה תארים מתוך שישה אפשריים שלוש עונות רצופות. קבוצת ילידי 1993 זכתה באליפות המדינה פעמיים רצופות. מחלקת הנוער פועלת באולם הספורט של אוניברסיטת תל אביב.
קבוצת הנוער של אס"א תל אביב זכתה בגביע המדינה בכדוריד לנוער (לגילאי 19) לשנת 2012-13 אחרי שניצחה את מ"כ חולון. השחקנים המובילים בקבוצת הנוער נכללים בסגל קבוצת הבוגרים שבליגה הלאומית.

==ראו גם==
* ארגון אס"א
* אס"א תל אביב (כדורמים)
* אס"א תל אביב (כדורגל נשים)

==קישורים חיצוניים==
* [http://www.asa.org.il/ אתר אס"א]
* [http://www.asatlvhb.co.il/ אתר הקבוצה]
תל אביב
קטגוריה:תל אביב-יפו: מועדוני ספורט
גקטורקים

הגקטורקים (בטורקית: Göktürk, בכתב הטורקי הקדום: 𐱅𐰇𐰼𐰰:𐰜𐰇𐰛 - "הטורקים השמימיים" או "הטורקים הכחולים"; בסינית: 古突厥, gǔ tū jué) היו קבוצת עמים נודדים רבת עוצמה בתקופת ימי הביניים במרכז אסיה, בין השנים 552 ל-745. תחת הנהגתו של בומין ח'אן ובניו הצליחו שבטי הגקטורקים להשתלט על דרך המשי וירשו את הז'וֹאוּזָ'אן ככוח המרכזי באזור. בין היתר, היו קשורים לעלייתה של שושלת טָאנְג בסין (618). האימפריה הגקטורקית השתרעה בשיא כוחה בין הים הכספי למנצ'וריה והייתה המדינה הראשונה בהיסטוריה של מדינות העמים הנודדים במרכז אסיה שניתן לזהות את שפתה הרשמית (טורקית עתיקה) ואת הכתב שלה באמצעות הכיתובים שנמצאו על מצבות שליטיה, לוחות אורחון. הם גם העם הראשון אליו יש התייחסות כ"טורקי", או "tūjué", מילה שמשמעותה "חזקים". האימפריה הגקטורקית הגדולה התפצלה למזרח ולמערב לאחר מלחמת אזרחים שנגרמה עקב משבר ירושה. בסוף שנות החמישים של המאה השביעית לספירה האימפריה התפרקה עקב כיבוש המזרח בידי שושלת טאנג ופירוק המערב עקב מספר רב של בעיות. אימפריה שנייה נוצרה במזרח אחרי 30 שנה אך היא לא החזיקה מעמד לאורך זמן רב.

== האימפריה הגקטורקית והפיצול ==
בשנת 542 מרד בומין ח'אן ב, ח'אנות מונגולית במקורה שהייתה המדינה השלטת ב ובמרכז אסיה. בשנת 552 הוא גבר על ח'אנות רוראן ו נוסדה תחת בומין ח'אן. בשנת 555 ח'אנות רוראן נפלה והח'אנות הטורקית הראשונה ירשה אותה כאימפריה השלטת ברמה המונגולית ולאחר מכן התרחבה גם למרכז אסיה.
הח'אנות הטורקית הראשונה בשיא גודלה, בשנת 576.
בשנת 581 פרצה מלחמת אזרחים באימפריה, . בשנת 603, כתוצאה ממלחמת האזרחים, הח'אנות התפצלה לשתי ח'אנויות נפרדות: ו. בשנת 657, שושלת טאנג הסינית שהביאה לסין את תור הזהב, כבשה את הח'אנות הטורקית המערבית והפכה אותה לווסאלית שלה. במהלך השנים, שושלת טאנג נלחמה באימפריה הטיבטית על שטחים במרכז אסיה ועל שליטה בח'אנויות הגקטורקיות. 

הח'אנות הטורקית המערבית נותרה וסאלית של שושלת טאנג עד נפילתה של הח'אנות ב-742. הח'אנות הטורקית המזרחית פגשה גורל דומה. בשנת 630 היא נכבשה על ידי שושלת טאנג.

=== האימפריה הטורקית השנייה ===
בשנת 682 הוקמה ה על ידי השבט הגקטורקי . היא נחשבת לישות יורשת של הח'אנות הטורקית המזרחית שלאחר מכן נשלטה על ידי שושלת טאנג. הח'אנות הטורקית השנייה נפלה בשנת 744, לאחר שנכבשה על ידי ברית של תשעה שבטים טורקיים שהפכו מאוחר יותר לאימפריה האויגורית.

==קישורים חיצוניים==

קטגוריה:שבטים טורקיים
קטגוריה:מדינות לשעבר באסיה
קטגוריה:שושלות טורקיות
אישגל

מסלול גלישה באישגל
אלטון ג'ון בהופעה באישגל
אישגל (Ischgl) הוא כפר במדינת טירול בדרום-מערב אוסטריה. הכפר שוכן בעמק פצנאון (Paznaun) לרגלי מסיב סילוורטה (Silvretta) שבהרי האלפים, בגובה של 1,377 מטר מעל פני הים. היישוב שוכן במקום שפכו של נחל פימבה (Fimba) ההררי- אל נחל טריזאנה (Trisanna), הזורם לאורכו של העמק.

אישגל ידועה בזכות אתר הסקי הגדול שלה, המשותף לה ולכפר השווייצרי הפטור ממכס, זמנאון שבגראובינדן. בשנת 2008 מנתה אוכלוסיית אישגל 1,659 תושבים, שעיקר פרנסתם התבססה על ענף התיירות.

==היסטוריה==
לפני כאלף שנים שכן במקום הכפר איסקלה (Yscla) שמשמעות שמו היא "אי" ברומאנש. במאה ה-13 התיישבו במקום בני שבט אלמאני, ושמו של הכפר השתבש עם השנים ל"אישגל". היישוב שקע במאה ה-19 כתוצאה ממשבר כלכלי שגרם להגירה ממנו, אך לקראת סוף המאה החל לפרוח ענף התיירות בעמק, ומספר בקתות הרים הוקמו באזור. ב-1964, נחנך רכבל סילברטה, העולה מהכפר אל אזור הסקי. הרכבל, שאורכו 3,938 מטרים, היה הארוך במדינה בעת הקמתו. בעשר השנים האחרונות, פרצה אישגל לתודעה הציבורית, בזכות פיתוח מואץ של התשתית התיירותית בה, כמו גם של תרבות האפרה סקי הענפה השוררת בה.

==אתר הסקי==
אתר הסקי הצמוד לעיירה אישגל מהווה את חלקו האוסטרי של מרחב הגלישה סילוורטה ארנה (Silvretta Arena). המרחב כולו, שכולל גם את עיירת הסקי השווייצרית סמנאון (Samnaun), מכסה 235 ק"מ של מסלולים בכל הרמות וכולל שטחים נרחבים של שלג לא מהודק לגלישת פרירייד (Freeride). הודות לגובה אזור הסקי (90% מהמסלולים נמצאים בגובה של יותר מ-2,000 מטר) ולכך שמרבית המסלולים בצד האוסטרי פונים צפונה, השלג באישגל נשמר לאורך זמן ועונת הסקי ארוכה יחסית (בדרך כלל מסוף נובמבר עד תחילת מאי). שלושה רכבלים מובילים מהעיירה למרחב הגלישה: Pardatschgratbahn, Fimbabahn ו-Silvrettabahn. הרכבלים ממוקמים במרכז העיירה ולכל אחד מהם גם תחנת ביניים.

אידיאלפ (Idalp) היא נקודה מרכזית על ההר, בגובה 2,300 מטר, שמהווה נקודת הצטלבות למסלולי גלישה רבים ובה מסעדה עם מרפסת לנוף. גם ל-Silvrettabahn וגם ל-Fimbabahn יש תחנות באידיאלפ, ומנקודה זו אפשר להגיע בקלות לכל אזור במרחב הגלישה באמצעות רכבל כיסאות מהיר או מסלול גלישה. אזור הגלישה שמעל אידיאלפ מציע מסלולים רחבים ומתונים יחסית, כמו גם סנופארק עבור גולשי סקי וסנובורד עם מזרן אימונים מתנפח. כמעט כל המעליות במרחב Silvretta Arena הן גונדולות או רכבלי כיסאות מהירים, והמסלולים מתוחזקים באופן שוטף כדי להבטיח תנאי גלישה מיטביים.

האזור פופולרי בקרב רוכבי אופני הרים ומטיילים הפוקדים אותו בעונת הקיץ, ובאתר מסלולי רכיבה והליכה באורך כולל של 1,200 ק"מ.

==אירועים מיוחדים==
מדי שנה מתקיימות באישגל הופעות ענק לציון הפתיחה והסיום של כל עונת סקי תחת השם "Top of the Mountain Concert", שמושכות עשרות אלפי גולשים ומלוות במסיבות ודי.ג'ייז. מופע הפתיחה מתקיים בלב העיירה, בדרך כלל בסוף השבוע האחרון של נובמבר או בסוף השבוע הראשון של דצמבר, ואילו מופע הנעילה מתקיים בדרך כלל בסוף השבוע הראשון של מאי ונערך בגובה 2,300 מטר ב-Idalp. בין האמנים הבינלאומיים שכבר הופיעו באישגל ניתן למנות את אלטון ג'ון, קיילי מינוג, ג'ון בון ג'ובי, סטינג, ריהאנה, קייטי פרי, להקת גוסיפ ואלאניס מוריסט.

==ערים תאומות==
* 

==קישורים חיצוניים==

* 
* [http://www.ischgl.com/ אתר לשכת התיירות]
* [http://www.statistik.at/blickgem/gemDetail.do?gemnr=70608 אישגל בלשכת הסטטיסטיקה של אוסטריה (גרמנית)]
* 
* 
* 

קטגוריה:טירול: יישובים
קטגוריה:אתרי סקי באוסטריה
ראיין סיקרסט

ראיין סיקרסט, 2006
ראיין סיקרסט (באנגלית: Ryan John Seacrest; נולד ב-24 בדצמבר 1974) הוא מפיק מוזיקלי, שדרן, יזם ומגיש חדשות-שעשועים אמריקאי, זוכה פרס אמי. סיקרסט התפרסם בעיקר בזכות הנחיית תוכנית המציאות של רשת FOX, "אמריקן איידול", והנחיית חדשות לצד ג'וליאנה רנסיק.

== ביוגרפיה ==
סיקרסט נולד בג'ורג'יה למשפחה ממוצא שווייצרי. כילד, רצה סיקרסט להיות DJ. הוא למד באוניברסיטת ג'ורג'יה, שם הגיש את תוכנית הרדיו הראשונה שלו. בגיל 19, הוא עזב את האוניברסיטה ועבר להוליווד כדי לפתח את קריירת השידור שלו. בגיל 26 יצר שיר משלו שלא זכה להצלחה.

סיקרסט הופיע בדרמת הנעורים האמריקנית "בוורלי הילס 90210" כמנחה של השעשועון הבדיוני "Lover's Lane".

מגזין סטאף הגדיר אותו כמטרוסקסואל האמריקאי האידיאלי.

בשנים 2010–2013 היה סיקרסט בן זוגה של הרקדנית, הזמרת והשחקנית ג'וליאן האף. לפני קריירת הטלוויזיה היה המפיק המוזיקלי של זמרות כמו ליידי גאגא, ניקי מינאז', קייטי פרי בין השנים 2007 עד 2014.. משנת 2017 הוא מנחה עם השחקנית קלי ריפא את תוכנית האירוח "בשידור ישיר עם קלי וראיין" .

בספטמבר 2024, הוא צפוי להתחיל להנחות את התוכנית המיתולוגית גלגל המזל בגרסה האמריקאית ולהחליף את המנחה פאט סזק, אחרי שהאחרון פורש מהנחיה אחרי 43 שנים.

==קישורים חיצוניים==

* 

* 
* 
* 
* 
* 
* 
* חגית גינזבורג, [http://m.maariv.co.il/HomePage/FrontPage/Article.aspx?id=464307 אש על השטיח: ראיין סיקרסט וג'וליאנה רנסיק בריאיון בלעדי לקראת האוסקר], באתר מעריב השבוע, 21 בפברואר 2015

קטגוריה:מנחי טלוויזיה אמריקאים
קטגוריה:שדרני רדיו וטלוויזיה אמריקאים
קטגוריה:אמריקן איידול
קטגוריה:אישים שהונצחו בשדרת הכוכבים של הוליווד: רדיו
קטגוריה:מפיקים אמריקאים
קטגוריה:זוכי אמי בשעות היום: מנחה תוכנית אירוח
קטגוריה:זוכי פרס בחירת הנוער
קטגוריה:אמריקאים שנולדו ב-1974
פלורן סינמה פונגול

פלורן סינמה פונגול (בצרפתית: Florent Sinama Pongolle, נולד ב-20 באוקטובר 1984 בסן-פייר, ראוניון) הוא כדורגלן עבר צרפתי ששיחק בעמדת החלוץ.

==קריירת מועדונים==
אחרי שהתחיל לשחק באקדמיית הנוער של המועדון הצרפתי לה הבר, נרכש פונגול על ידי ליברפול בשנת 2001, יחד עם בן דודו אנתוני לה טאלק, על ידי המאמן ז'ראר הוייה. הוייה התרשם מכישוריו של פונגול, לאחר שהציג יכולת טובה מאוד במהלך אליפות אירופה לנבחרות עד גיל 16, ואליפות העולם לנבחרות עד גיל 17 ב-2001. בטורניר אליפות העולם לנבחרות נערים, פונגול זכה בתואר השחקן המצטיין, ויחד עם נבחרת צרפת הצעירה זכו בתואר. למרות שנרכש על ידי ליברפול, נשאר פונגול לשחק בלה האבר למשך שנתיים כמושאל.

אחרי שחזר לליברפול, פונגול הפגין את יכולת הכיבוש הטובה שלו לאחר שכבש שערים רבים וחשובים עבור קבוצתו, ביניהם שערים חשובים במסגרת גביע ה-FA בעונת 2005-2006 נגד לוטון טאון, שסייעו לליברפול לזכות בסיום העונה בגביע, כמו גם שער חשוב נגד ריאל בטיס הספרדית באותה העונה. ב-31 בינואר 2006, פונגול הושאל למועדון הפרמייר ליג בלקברן רוברס, עד לסיום אותה העונה.

ב-30 באוגוסט 2006, סינמה פונגול חתם על חוזה לעונה אחת במועדון הספרדי רקראטיבו ולבה, עם אפשרות להארכה של שנתיים. ב-4 במאי 2007, המועדון האנדולסי, הכריז שפונגול חתם בשורותיו על מימוש הארכת חוזהו עד לשנת 2011, תמורת 4 מיליון אירו. במהלך שתי עונותיו ברקראטיבו סיים פונגול כמלך השערים של הקבוצה, עם 12 כיבושים בעונתו הראשונה, ו-10 בשנייה.

ב-2 ביולי 2008, סינמה פונגול חתם על חוזה לארבע שנים במדי אתלטיקו מדריד, תמורת סכום של כ-10 מיליון אירו. למרות שהובא כמחליף לחלוצי ההרכב של המועדון דייגו פורלאן וסרחיו אגוארו, פונגול נהנה מפציעתו של האורוגוואי וכבש 4 שערים בחמשת משחקיו הראשונים בקבוצה. מאוחר יותר, הוא זכה לדקות משחק כקשר קיצוני בשל פציעתו ומספר הרחקות שספג קפטן המועדון מקסי רודריגז.

ב-5 בספטמבר 2012 חתם לשנתיים ברוסטוב. ערך את הופעת הבכורה שלו במדי הקבוצה ב-16 בספטמבר בניצחון 0:1 על דינמו מוסקבה. ב-23 בספטמבר סינמה הבקיע את שערו הראשון במדי רוסטוב בהפסד 3-1 מספרטק מוסקבה.

==נבחרת לאומית==
לזכותו של פונגול הופעה 1 במדי נבחרת צרפת הבוגרת בשנת 2008.

==תארים==
;קבוצתיים
* גביע העולם עד גיל 17 - 2001 (צרפת עד-17)
* ליגת האלופות - 2004/05 (ליברפול)
* הסופר קאפ האירופי - 2004/05 (ליברפול)
* הגביע האנגלי - 2005/06 (ליברפול)
;אישיים
* הכדורגלן המצטיין בגביע העולם עד גיל 17 - 2001
* מלך השערים בגביע העולם עד גיל 17 - 2001

==קישורים חיצוניים==

* [http://www.rfpl.org/player/id3575 סטטיסטיקות ופרופיל] באתר התאחדות הכדורגל הרוסית 
* [http://www.fc-rostov.ru/command/players/220 דף השחקן] באתר הרשמי של רוסטוב 

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני ליברפול
קטגוריה:כדורגלני לה האבר
קטגוריה:כדורגלני בלקברן רוברס
קטגוריה:כדורגלני רקראטיבו ולבה
קטגוריה:כדורגלני אתלטיקו מדריד
קטגוריה:כדורגלני ספורטינג ליסבון
קטגוריה:כדורגלני רוסטוב
קטגוריה:כדורגלני שיקגו פייר
קטגוריה:כדורגלני לוזאן
קטגוריה:כדורגלני דנדי יונייטד
קטגוריה:כדורגלני נבחרת צרפת
קטגוריה:צרפתים שנולדו ב-1984
מרים (גופן)

הערך "מרים (גופן)" בוויקיפדיה, בכתב מרים
מרים (בכתיב לועזי: Miriam) הוא גופן עברי נפוץ אשר עוצב בשנת 1908 על ידי רפאל פרנק, מי שעיצב בין השאר גם את הגופן פרנק ריהל. 

גופן "מרים" מתאפיין בעיצוב פשוט ובעובי קו אחיד, בסגנון "Sans serif" (חסר תגים). נעשה בו שימוש רב בכתיבת טקסטים שונים על גבי מדיה דיגיטלית ומודפסת. גופן זה אף משמש כברירת מחדל בגרסה העברית של תוכנות מחשב שונות (לדוגמה: Windows Live Messenger).
כיום הוא נפוץ בעיקר בגרסה שעיצב שמואל גוטמן – Guttman Miryam, המופצת עם תוכנת אופיס של מיקרוסופט.

קטגוריה:גופנים עבריים
משה סלקטר

משה סלקטר (נולד ב-3 בדצמבר 1961) הוא כדורגלן עבר ישראלי ששיחק בעמדת החלוץ. סלקטר שיחק בעיקר במכבי חיפה, ונודע בשל יכולתו הטובה בנגיחות ומשחקו ההוגן.

== קורות חייו ==
סלקטר נולד בישראל ליעקב סליקטר, יליד בולגריה, ולכוכבא, ילידת טורקיה. הצטרף למועדון מכבי חיפה כבר בגיל 8, ושיחק בקבוצות הצעירות השונות של המועדון. הוא החל את דרכו כבלם, ומאוחר יותר הועבר לעמדת הקשר. הוא החל לשחק בקבוצת הנוער של מכבי חיפה בשנת 1977, והועבר על ידי מאמנה ג'וני הרדי לעמדת החלוץ. בעונתו הראשונה בקבוצה הוא כבש 34 שערים, וסייע לה לזכות באליפות ליגת הנוער בפעם השנייה בתולדותיה וכן בגביע המדינה לנוער. משחקו המפורסם ביותר מאותה תקופה הוא הדרבי של חיפה בין קבוצות הנוער, שבו כבש ארבעה שערים.

ב-6 בינואר 1979 ערך סלקטר את הופעת הבכורה שלו בקבוצה הבוגרת של מכבי חיפה, במשחק מול הכח רמת גן, כאשר הקבוצה שיחקה בליגה הארצית. גיוסו לצבא ההגנה לישראל מאוחר יותר פגעה מעט ביכולתו ככדורגלן. הוא התגלה כשחקן כשרוני באותה תקופה, ובין היתר כבש שער ממרחק של 40 מ' בחצי גמר גביע המדינה ב-1981 מול בני יהודה, שלא עזר לחיפה להעפיל לגמר.

סלקטר כיהן כקפטן נבחרת הנוער, ומאוחר יותר זומן לנבחרת הצעירה של ישראל, אך שיחק במדיה פעמיים בלבד. בשנת 1982 הגיע למכבי חיפה המאמן ג'ק מנסל, שלא האמין ביכולתו של סלקטר כחלוץ, ובעקבות כך ניפה אותו מסגל הקבוצה. לאחר פיטוריו של מנסל והגעתו של ג'וני הרדי במקומו, הוחזר סלקטר לסגל והחל להנהיג את הקבוצה.

בשני מחזורי הסיום של עונת כבש סלקטר שערים חשובים, מול הפועל יהוד ומכבי רמת עמידר, שהובילו לזכייתה של מכבי חיפה לראשונה בתולדותיה באליפות הליגה העליונה (אז "הליגה הלאומית"); זאת למרות יתרון של 13 נקודות לזכותה של בית"ר ירושלים קודם לכן. בעקבות יכולתו הטובה הוא אף זומן לנבחרת ישראל, ושיחק במדיה לראשונה מול נבחרת אורוגוואי. בעונת הוא פיתח שותפות יעילה בחוד ההתקפה של מכבי חיפה יחד עם זאהי ארמלי ורוני רוזנטל, שהובילה את מכבי חיפה לזכייה נוספת באליפות. בנוסף הוא סיים כמלך השערים של הקבוצה בעונה זו, עם 16 שערים, ואף זכה בתואר כדורגלן העונה של מעריב.

לאחר סכסוך עם המאמן שלמה שרף, סלקטר עבר לבית"ר ירושלים בשנת 1987 תמורת 115 אלף דולר. הוא כבש ארבעה שערים בלבד במדי בית"ר, ועל כן הושאל עוד באמצע העונה להפועל כפר סבא, בה כבש שער אחד בלבד. הוא חזר למכבי חיפה בשנת 1989, אך לא הרבה לשחק ובעקבות כך עבר למכבי עכו מליגה א', וסייע לה לעלות לליגה הארצית. לאחר מכן פרש ממשחק פעיל ומונה לזמן קצר למאמן קבוצת הנוער של מכבי חיפה.

לאחר פרישתו החל סלקטר לעבוד במשטרת ישראל. ב-2009 השתתף סלקטר בטורניר הוקרה שנערך לכבוד קבוצת האליפות הראשונה של מכבי חיפה. הוא נחשב לאחד מהשחקנים המצטיינים בהיסטוריה של המועדון.

==תארים==
;מכבי חיפה:
* אליפות ישראל (2): 1983/1984, 1984/1985
* אלוף האלופים: 1984
* גביע ליליאן: 1984

;תארים אישיים
* כדורגלן העונה בישראל: 1984/1985

== קישורים חיצוניים ==

* 

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:חיפה: כדורגלנים
קטגוריה:כדורגלני מכבי חיפה
קטגוריה:כדורגלני בית"ר ירושלים
קטגוריה:כדורגלני הפועל כפר סבא
קטגוריה:כדורגלני מכבי עכו
קטגוריה:כדורגלני נבחרת ישראל
קטגוריה:שוטרים ישראלים
קטגוריה:ישראלים שנולדו ב-1961
בומברדיה דאבל דק קוץ'

מסילת האיילון]]
שתי רכבות בומברדיה דאבל דק קוץ' בתל אביב
בומברדיה דאבל דק קוץ' של הרכבת הדנית בתחנה בקופנהגן
בומברדיה דאבל דק קוץ' במתחם הדיור של [[רכבת ישראל בבאר שבע צפון, מרץ 2020]]
בומברדיה דאבל דק קוץ (אנגלית Bombardier Double-deck Coach - "קרון נוסעים דו-קומתי מבית בומברדיה") היא רכבת מו־דו דו־קומתית לנוסעים, תוצרת חברת בומברדיה הקנדית.
==משתמשים==
דגם זה נמצא בשימוש במספר חברות רכבת באירופה ובצפון אמריקה. הרכבת הגרמנית (DB) רכשה למעלה מאלף יחידות מהדגם מאז שנת 1992, והרכבת הדנית (DSB) רכשה ממנו 67 קרונות בסך הכל החל ב־2001. הדגם נמצא גם בשימושה של רכבת ישראל שרכשה 146 קרונות ממנו מאז שנת 1999. רובם נבנו בגרמניה וחלקם הורכבו במפעל רמתא של התעשייה האווירית. בשנת 2010 הוזמנו 78 נוספים שסופקו החל מסוף 2011. נכון לשנת 2020 פועלים ברכבת ישראל כ-500 קרונות בערך מסוג זה. הקרונות שבשימוש רכבת ישראל ערוכים בדרך כלל במבנה של שתיים עד חמש יחידות רגילות וקרון ניהוג וכוח, וכן קטר. בשנת 2019 נוספו למצבת רכבת ישראל קטרי בומברדייה טראקס רבי עוצמה חשמליים. אלו מסוגלים לגרור עד שבע יחידות רגילות וקרון ניהוג שבו אין גנרטור מכיוון שהחשמל לרכבת בתצורה זו מסופק ישירות מן הקטר. בשל כך קרונות הניהוג שמסופקים החל משנת 2019 אינם כוללים גנרטור.

==מפרט טכני==
{| class="wikitable"
! נתון !! הרכבת הגרמנית !! רכבת ישראל !! הרכבת הדנית
|-
| אורך קרון ניהוג || 27.27 מטרים || 27.27 מטרים || 27.27 מטרים
|-
| אורך קרון נוסעים רגיל || 26.80 מטרים || 26.80 מטרים || 26.80 מטרים
|-
| רוחב || 2.784 מטרים || 2.774 מטרים ||2.784 מטרים
|-
| מהירות מרבית || 140/160 קמ"ש || 140/160 קמ"ש || 160 קמ"ש
|-
| מושבים קרון ניהוג || 91 || 79 || 70
|-
| מקומות עמידה קרון ניהוג || 140 || - || 140
|-
| מושבים קרון רגיל || 108 || 142 || 121
|-
| מקומות עמידה קרון רגיל || 145 || - || 145
|}

==ראו גם==
* ציוד נייד ברכבת ישראל

==קישורים חיצוניים==

* [http://www.bombardier.com/en/transportation/projects/project.double-deck-coach-israel.html הדגם באתר בומברדיה] 
* 

== הערות שוליים ==

קטגוריה:ציוד רכבות נייד
דאבל דק קוץ'
קטגוריה:קרונות נוסעים של רכבת ישראל
בית הכט

בית תרבות ואמנות ע"ש ראובן ואדית הכט (לשעבר "בית רוטשילד") הוא מבנה המשמש כמרכז תרבות ואמנות במרכז הכרמל שבעיר חיפה. הבית ממוקם בשדרות הנשיא 142, במתחם מרכז רפפורט, הכולל גם את אודיטוריום חיפה וסינמטק חיפה.

== היסטוריה ==
הבניין נבנה בסגנון טמפלרי ב-1893 על ידי משפחת פרוס מגרמניה, בשכונת הטמפלרים כרמלהיים. הוא שימש תחילה כבית מלון<ref></ref> שהיווה תוספת לבית המלון של פרוס במושבה הגרמנית בחיפה. ב-1904 נמכר הבניין לכומר מרטין שניידר, שהפך אותו לאכסניה למסיונרים. ב-1908 הוא נמכר למיסיונרית אנגליה מנצרת, פרנסיס ניוטון. ניוטון הסתכסכה עם שכניה היהודים, ולבסוף עזבה את הארץ ב-1938 והבריטים אסרו עליה לחזור בעקבות פרסום שכתבה נגד הציונות. ביולי 1920 התאכסן המלך פייסל לתקופה קצרה מאוד בבית, אחרי תבוסתו בקרב מייסלון. פייסל הגיע לשם עם עם תריסר עוזרים, 25 נשים, 175 שומרי ראש, שתי מכוניות, 25 סוסים ומטען במשקל 4 טונות.

ב-1948 נרכש הבית על ידי ג'יימס דה רוטשילד, והוא שיכן בו את משרדי חברת ההתיישבות היהודית שלו פיק"א. במהלך מלחמת העצמאות שוכנו בבית משפחות מקיבוץ אילון שפונו לחיפה במהלך הקרבות.

ב-1959 העבירה משפחת רוטשילד את הבית לרשות עיריית חיפה. מאז נודע הבית בשם "בית רוטשילד", ושימש כמרכז קהילתי לתושבי חיפה, בו הוצעו מגוון חוגי תרבות ואמנות. בשנות ה-60 הוספו לבניין אולם ודוכן קופות (ובכך נפגם, מעט, המבנה הטמפלרי). פרופ' יעקב מלכין היה המנהל הראשון של בית רוטשילד וסגנו היה מיכאל קשטן, המנהל השני היה שמעון גפן.

בשנות ה-90 עלה הצורך לשפץ את בית רוטשילד, ועיריית חיפה חיפשה מקורות מימון, לאחר שלא הוצע מימון ממשפחת רוטשילד. במקביל, הועבר לרשות העירייה "בית הכט" המקורי הממוקם ברחוב היובל 3 בשכונת הכרמל הצרפתי - ביתם של ראובן הכט ורעייתו אדית, שנפטרו בשנות ה-90. העירייה התקשתה לתחזק את הבית, והציעה לקרן הכט למכור את בית הכט לאדם פרטי, ובכספי המכירה לשפץ את בית רוטשילד במרכז הכרמל. בשנת 2001 החל פרויקט שיפוץ ושימור הבית, במימון קרן הכט, הקרן לחיפה ועיריית חיפה. ב-2002 נחנך הבניין, ובהסכמת משפחת רוטשילד, הוסב שמו ל"בית הכט", ע"ש ראובן ואדית הכט.

בשנת 2005 הוקם "תיאטרון הסטודיו" בקומה העליונה של הבית, ובו מתקיימות הצגות מוזמנות של יוצרים מכל הארץ, הצגות מקוריות של אמנים מקומיים שהקימו אותו, הצגות של תיאטרון הטכניון ועוד.

בעשור השני של המאה ה-21 משמש המבנה כמרכז תרבות ואמנות, ומתקיימים בו תערוכות, קונצרטים, הרצאות, חוגים וסדנאות.

===מרתף 10===
בתחילת שנות ה-70 יזם הרב ברנרד הוך, מנהלו של ארגון "בית הלל" ודיקן הסטודנטים באוניברסיטת חיפה, את הקמתו של מועדון סטודנטים בסגנון "בית תה" במרתף בית הכט.

המועדון (אם כי בשנת 2000 עבר לרחוב ירושלים בהדר עקב הפסקת התמיכה מצד בית הלל), הפך לאבן שואבת לסטודנטים, בייחוד בערבי שבת, בהם ניגן ד"ר אורי אייזנצוויג על הפסנתר גרסאות משלו לשירים מוכרים.

ליד המועדון, על המדשאה, פרחה בשנות ה-70 וה-80 קבוצת צעירים, אנשי שמאל ברובם, שהפכו את המקום למועדון ויכוחים, תוך התחמקות מתמדת מאנשי מפלג הסמים.

==קישורים חיצוניים==

* [http://www.ethos.co.il/בית_הכט.html בית הכט], באתר האינטרנט של אתוס - החברה לאמנות תרבות וספורט חיפה
* 
* 

==הערות שוליים==

קטגוריה:חיפה: מבנים
קטגוריה:חיפה: תרבות
קטגוריה:טמפלרים: מבנים
קטגוריה:רובע כרמל
קטגוריה:אתרי מורשת במחוז חיפה
קטגוריה:הנצחת הברון רוטשילד
קטגוריה:ראובן הכט
באנר

ממדים סטנדרטיים של באנרים בדפי אינטרנטבאנר אנכי
דוגמה לבאנר אופקי
מוֹדָעָת באנר (באנגלית: Web banner, או banner ad, בעברית: מוֹדָעָת פרסום באינטרנט) היא מודעה בדף באתר אינטרנט, בעיקר מודעות מילוליות או לחלופין ויזואליות-גרפיות; המשמשות לפרסום, ומטרתן פעמים רבות למשוך גולשים מהדף שבו מופיע הבאנר בלחיצה על הקישור שמעביר אותם ישירות לאתר החיצוני של המפרסם.

מודעות באנר מורכבות בדרך כלל מקובצי תמונה או סרטוני פרסומת, וכן מאמצעי מולטימדיה המפעילים טכנולוגיות כמו Java, Microsoft Silverlight, אדובי פלאש ו-shockwave. מודעות המשתמשות באמצעים אלו, כוללות בדרך כלל גם אנימציה, קול, ווידאו, שנועדו למשוך את תשומת לב הגולשים בצורה אפקטיבית יותר למודעה.

התשלום עבור באנר מתבצע בדרך כלל במודל CPM, כלומר, המפרסם משלם למפעילי האתר שבו מופיע הבאנר, על פי כמות החשיפות שהבאנר קיבל. מודלים נוספים לתשלום הם ה-CPC, על פיו המפרסם משלם בהתאם לכמות האנשים שהקליקו על הבאנר, ומודל המקובל פחות, ה-CPL, שלפיו משלם המפרסם לאתר שבו מופיע הבאנר, רק אם הפרסום הניב עסקה. 

יש המותחים ביקורת על האופן בו הבאנרים מפריעים לחוויית הגלישה, וחושפים את הגולשים לתוכן פרסומי ללא הסכמה מראש. עוד קובלים המבקרים על בזבוז רוחב הפס שנגרם מפרסום מודעות הבאנר. ישנן תוכנות המאפשרות מניעה של חלק מהיישומים המופעלים על ידי הבאנרים, ומרבית הדפדפנים הקיימים כיום בשוק, מספקים אפליקציות כאלה כחלק מובנה בדפדפן.
 
השם באנר נגזר מהעובדה שמודעות אלו בדרך כלל מופיעות ברצועות צרות הדומות בצורתן לפס (Banner באנגלית).

==ראו גם==
* שיווק באינטרנט
* פרסום באינטרנט
* פופ אפ
* עיוורון כרזות

==קישורים חיצוניים==

*סיני גז, [https://ia601904.us.archive.org/26/items/RepresentationOfWomenInWebAdsAndBannersInTheIsraeliInternet-SinaiGuez/Representation-of-women-in-web-ads-and-banners-in-the-israeli-internet-Sinai-Guez.pdf אופן הייצוג של נשים בפרסומות רשת ובאנרים במרחב האינטרנט הישראלי], עבודה סמינריונית, האוניברסיטה הפתוחה

קטגוריה:עיצוב אתרי אינטרנט
קטגוריה:שיווק באינטרנט
קטגוריה:מדיה פרסומית